2001/224/EY: Neuvoston päätös, tehty 12 päivänä maaliskuuta 2001, erityistarkoituksiin käytettäviin tiettyihin kivennäisöljyihin sovellettavista valmisteveron alennetuista määristä ja valmisteverovapautuksista



Virallinen lehti nro L 084 , 23/03/2001 s. 0023 - 0029



Neuvoston päätös, tehty 12 päivänä maaliskuuta 2001, erityistarkoituksiin käytettäviin tiettyihin kivennäisöljyihin sovellettavista valmisteveron alennetuista määristä ja valmisteverovapautuksista (2001/224/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon kivennäisöljyjen valmisteverojen rakenteiden yhdenmukaistamisesta 19 päivänä lokakuuta 1992 annetun neuvoston direktiivin 92/81/ETY(1) ja erityisesti sen 8 artiklan 4 kohdan, ottaa huomioon komission ehdotuksen, sekä katsoo seuraavaa: (1) Neuvosto antoi direktiivin 92/81/ETY 8 artiklan 4 kohdan mukaisesti päätöksellä 1999/880/EY(2) jäsenvaltioille luvan ottaa käyttöön kivennäisöljyjen osalta vapautuksia valmisteverosta tai valmisteveron alennuksia erityispolitiikkoihin liittyvien seikkojen vuoksi. (2) Neuvoston on päätettävä komission ehdotuksen perusteella, olisiko päätöksen 1999/880/EY säännöksiä, joissa kyseisiin poikkeuksiin tai veronalennuksiin annetaan lupa, muutettava tai niiden voimassaoloa jatkettava. (3) Päätöksen 1999/880/EY mukaisen ilman eri toimenpiteitä tapahtuvan voimassaolon jatkamisen kumoaminen antaisi neuvostolle mahdollisuuden valvoa poikkeuksia nykyistä tehokkaammin varmistamalla, että niitä tarkastellaan uudelleen säännöllisin väliajoin ja että niiden voimassaolon jatkamisesta päätetään tosiasiallisen tilanteen tuntemuksen pohjalta ja nimenomaisesti. (4) Jotta samankaltaisia poikkeuksia soveltavia jäsenvaltioita kohdeltaisiin yhdenvertaisesti, tämän päätöksen tarkoituksena on jatkaa kuudella vuodella kaikkien voimassaolevien poikkeusten soveltamisaikaa lukuun ottamatta maantieliikenteen harjoittajiin sovellettavia poikkeuksia, joiden soveltamisaikaa jatketaan kahdella vuodella. (5) Tällä päätöksellä ei rajoiteta perustamissopimuksen 87 ja 88 artiklaan perustuvien, yhteismarkkinoiden toiminnan vääristymiin liittyvien mahdollisten menettelyjen tuloksia. Sillä ei poisteta jäsenvaltioille perustamissopimuksen 88 artiklan nojalla kuuluvaa velvoitetta ilmoittaa komissiolle mahdollisesti sovellettavista valtiontuista. (6) Olisi kumottava päätökset 1999/880/EY, 1999/804/EY(3), 2000/266/EY(4), 2000/433/EY(5), 2000/434/EY(6), 2000/446/EY(7) ja 2000/719/EY(8), ON TEHNYT TÄMÄN PÄÄTÖKSEN: 1 artikla 1. Poiketen siitä, mitä neuvoston direktiivissä 92/82/ETY(9) säädetään kivennäisöljyjen valmisteverojen vähimmäismääristä, jäsenvaltioille annetaan lupa soveltaa edelleen tämän päätöksen liitteessä I lueteltuja alennettuja valmisteveroja tai vapautuksia valmisteverosta. 2. Tämän luvan voimassaolo päättyy 31 päivänä joulukuuta 2006, jollei neuvosto ennen sitä toisin päätä tarkasteltuaan tilannetta komission tekemän ehdotuksen perusteella. 2 artikla 1. Poiketen siitä, mitä neuvoston direktiivissä 92/82/ETY säädetään kivennäisöljyjen valmisteverojen vähimmäismääristä, jäsenvaltioille annetaan lupa soveltaa edelleen tämän päätöksen liitteessä II lueteltuja alennettuja valmisteveroja tai vapautuksia valmisteverosta. 2. Tämän luvan voimassaolo päättyy 31 päivänä joulukuuta 2002, jollei neuvosto ennen sitä toisin päätä tarkasteltuaan tilannetta komission tekemän ehdotuksen perusteella. 3 artikla Kumotaan päätökset 1999/880/EY, 1999/804/EY, 2000/266/EY, 2000/433/EY, 2000/434/EY, 2000/446/EY ja 2000/719/EY. 4 artikla Tätä päätöstä sovelletaan 1 päivästä tammikuuta 2001. 5 artikla Tämä päätös on osoitettu kaikille jäsenvaltioille. Tehty Brysselissä 12 päivänä maaliskuuta 2001. Neuvoston puolesta Puheenjohtaja B. Ringholm (1) EYVL L 316, 31.10.1992, s. 12, direktiivi sellaisena kuin se on viimeksi muutettuna direktiivillä 94/74/EY (EYVL L 365, 31.12.1994, s. 46). (2) EYVL L 331, 23.12.1999, s. 73. (3) EYVL L 313, 7.12.1999, s. 9. (4) EYVL L 85, 6.4.2000, s. 21. (5) EYVL L 172, 12.7.2000, s. 21. (6) EYVL L 172, 12.7.2000, s. 23. (7) EYVL L 180, 19.7.2000, s. 39. (8) EYVL L 291, 18.11.2000, s. 30. (9) EYVL L 316, 31.10.1992, s. 19, direktiivi sellaisena kuin se on muutettuna direktiivillä 94/74/EY. LIITE I 1 artiklassa tarkoitetut valmisteveron alennukset tai vapautukset valmisteverosta 1. BELGIA - nestekaasu, maakaasu ja metaani, - julkisen paikallisliikenteen ajoneuvot, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - huvialusten yksityiskäyttö, - raskaan polttoöljyn valmisteveron alentaminen ympäristöä säästävien polttoaineiden käytön edistämiseksi. Tämän alennuksen on liityttävä selvästi rikkipitoisuuteen, ja alennettu vero ei missään tapauksessa saa olla pienempi kuin 6,5 euroa tonnia kohti, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 2. TANSKA - dieselpolttoaineen valmisteveron alennukset ympäristöä säästävien polttoaineiden käytön edistämiseksi, jos tällaiset veron huojennukset liittyvät vahvistettuihin teknisiin ominaisuuksiin, mukaan lukien tiheys, rikkipitoisuus, tislauspiste ja setaani-indeksi, ja jos tällaiset veromäärät ovat direktiivissä 92/82/ETY säädettyjen velvoitteiden mukaiset, - eriytettyjen valmisteveron määrien soveltaminen höyryjen talteenottojärjestelmällä varustetuilta huoltoasemilta myytyyn bensiiniin ja muilta huoltoasemilta myytyyn bensiiniin, jos eriytetyt määrät ovat direktiivissä 92/82/ETY säädettyjen velvoitteiden ja erityisesti direktiivin 3 ja 4 artiklassa säädettyjen valmisteverojen vähimmäismäärien mukaiset, - bensiinin eriytetyt valmisteveron määrät, jos ne ovat direktiivissä 92/82/ETY säädettyjen velvoitteiden ja erityisesti direktiivin 3 ja 4 artiklassa säädettyjen valmisteverojen vähimmäismäärien mukaiset, - julkisen paikallisliikenteen ajoneuvot, - kaasuöljyn eriytetyt valmisteveron määrät, jos ne ovat direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset, - valmisteveron osittaiset palautukset kaupalliselle sektorille edellyttäen, että nämä verot ovat yhteisön säännösten mukaisia ja että maksetun mutta palauttamatta jätettävän veron määrä vastaa kaikissa tapauksissa vähintään yhteisön lainsäädännön mukaisia kivennäisöljyjen valmisteverojen tai valvontamaksujen vähimmäismääriä, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu. 3. SAKSA - jätteinä syntyvien hiilivetykaasujen käyttö lämmityspolttoaineena, - julkisessa paikallisliikenteessä polttoaineena käytettävien kivennäisöljyjen eriytetty valmisteveron määrä, jos se on direktiivissä 92/82/ETY säädettyjen velvoitteiden mukainen, - analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet, - tuotantoteollisuuden käyttämien lämmityspolttoaineiden eriytetyt valmisteveron määrät, jos ne ovat direktiivissä 92/82/ETY säädettyjen velvoitteiden mukaiset, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 4. KREIKKA - käyttö kansallisissa asevoimissa, - pääministerin viraston ja kansallisten poliisivoimien virka-ajoneuvoissa käytettäväksi tarkoitettujen polttoaineiden vapautus kivennäisöljyjen valmisteverosta, - julkisen paikallisliikenteen ajoneuvot, - lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos ne ovat kivennäisöljyjen valmisteverojen lähentämisestä 19 päivänä lokakuuta 1992 annetussa neuvoston direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset, - teollisiin tarkoituksiin käytettävä nestekaasu ja metaani. 5. ESPANJA - julkisen paikallisliikenteen ajoneuvoissa polttoaineena käytettävä nestekaasu, - takseissa polttoaineena käytettävä nestekaasu, - lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos ne ovat direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 6. RANSKA - tietyt väestön vähenemisestä kärsivien alueiden tukemiseen tarkoitetut toimintaohjelmat, - kulutus Korsikan saarella edellyttäen, että alennetut verot vastaavat kaikissa tapauksissa vähintään yhteisön lainsäädännön mukaisia kivennäisöljyjen valmisteverojen vähimmäismääriä, - uuden polttoaineen, joka koostuu pinta-aktiivisilla aineilla stabiloidusta veden ja pakkasnesteen sekä dieselöljyn emulsiosta, eriytetyt valmisteveron määrät, jos ne ovat direktiivissä 92/82/ETY säädettyjen velvoitteiden ja erityisesti sen 5 artiklassa säädettyjen valmisteverojen vähimmäismäärien mukaiset, - lyijyttömän korkeaoktaanisen polttoaineen, joka sisältää venttiilien kulumista estävää kaliumpohjaista lisäainetta (tai jotain muuta lisäainetta, jolla polttoaineesta saadaan vastaavanlaatuista), eriytetyt valmisteveron määrät, - takseissa käytettävät polttoaineet vuotuisen kiintiön rajoissa, - julkisessa liikenteessä polttoaineena käytettävän kaasun vapauttaminen valmisteverosta vuotuisen kiintiön rajoissa, - kaasukäyttöisten jäteautojen moottoripolttoaineena käytettävän kaasun vapauttaminen valmisteverosta, - raskaan polttoöljyn valmisteveron alennus ympäristöä säästävien polttoaineiden käytön edistämiseksi. Tämän alennuksen on liityttävä selvästi rikkipitoisuuteen, ja raskaan polttoöljyn valmisteveron määrän on vastattava yhteisön lainsäädännössä säädettyä raskaan polttoöljyn vähimmäisveromäärää, - Gardannen alueella alumiinin tuotannossa käytettävän raskaan polttoöljyn vapauttaminen valmisteverosta, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - korsikalaisesta satamasta yksityisille huvialuksille toimitettu bensiini, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 7. IRLANTI - moottoripolttoaineena käytettävä nestekaasu, maakaasu ja metaani, - vammaisten käyttämät moottoriajoneuvot, - julkisen paikallisliikenteen ajoneuvot, - lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos nämä määrät ovat direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset, - alumiinin tuotanto Shannonin alueella, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - huvialusten yksityiskäyttö, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 8. ITALIA - jätteinä syntyvien hiilivetykaasujen käyttö polttoaineena, - moottoriajoneuvojen polttoaineena käytettävä metaani, - käyttö kansallisissa asevoimissa, - sairasautot, - julkisen paikallisliikenteen ajoneuvot, - takseissa käytettävät polttoaineet, - kevyen polttoöljyn ja nestekaasun, joita käytetään lämmityspolttoaineena tietyillä epäsuotuisilla maantieteellisillä alueilla ja joiden jakelu tapahtuu paikallisten verkkojen kautta, valmisteveron alentaminen, jos nämä veromäärät ovat direktiivissä 92/82/ETY säädettyjen velvoitteiden ja erityisesti direktiivin 5 ja 7 artiklassa säädettyjen valmisteverojen vähimmäismäärien mukaiset, - kulutus Valle d'Aostan ja Gorizian alueilla, - Friuli-Venezia-Giulian alueella käytettävän bensiinin valmisteveron alentaminen, jos nämä eriytetyt veromäärät ovat direktiivissä 92/82/ETY säädettyjen velvoitteiden ja erityisesti sen 3 ja 4 artiklassa säädettyjen valmisteverojen vähimmäismäärien mukaiset, - Udinen ja Triesten alueilla kulutettavien kivennäisöljyjen valmisteveron alentaminen, jos nämä veromäärät ovat direktiivissä 92/82/ETY säädettyjen velvoitteiden mukaiset, - Sardiniassa alumiinin tuotannossa polttoaineena käytettävien kivennäisöljyjen vapauttaminen valmisteverosta, - höyryn tuottamisessa käytettäväksi tarkoitetun polttoöljyn ja molekyyliseulojen kuivaus- ja regenerointiuuneissa käytettävän kaasuöljyn valmisteveron alentaminen Calabrian alueella, jos nämä veromäärät ovat direktiivissä 92/82/ETY säädettyjen velvoitteiden mukaiset, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 9. LUXEMBURG - nestekaasu, maakaasu ja metaani, - julkisen paikallisliikenteen ajoneuvot, - raskaan polttoöljyn valmisteveron alentaminen ympäristöä säästävien polttoaineiden käytön edistämiseksi. Tämän alennuksen on liityttävä selvästi rikkipitoisuuteen, ja alennettu veromäärä ei missään tapauksessa saa olla pienempi kuin 6,5 euroa tonnia kohti, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 10. ALANKOMAAT - nestekaasu, maakaasu ja metaani, - analyyseihin, tuotantokokeisiin tai muihin tieteellisiin tarkoituksiin käytettävät kivennäisöljynäytteet, - käyttö kansallisissa asevoimissa, - julkisessa liikenteessä polttoaineena käytettävän nestekaasun eriytetyt valmisteveron määrät, - jäte-, viemäri- ja lakaisuautojen polttoaineena käytettävän nestekaasun eriytetyt valmisteveron määrät. 11. ITÄVALTA - maakaasu ja metaani, - julkisen paikallisliikenteen ajoneuvoissa polttoaineena käytettävä nestekaasu, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 12. PORTUGALI - lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos nämä eriytetyt veromäärät ovat direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset, - julkisessa paikallisliikenteessä polttoaineena käytettävän nestekaasun, maakaasun ja metaanin vapauttaminen valmisteverosta, - Madeiran autonomisella alueella kulutettavan polttoöljyn valmisteveron alennus; alennus ei saa olla suurempi kuin polttoöljyn kuljetuksesta alueelle aiheutuneet lisäkustannukset, - raskaan polttoöljyn valmisteveron alentaminen ympäristöä säästävien polttoaineiden käytön edistämiseksi. Tämän alennuksen on liityttävä selvästi rikkipitoisuuteen ja raskaan polttoöljyn valmisteveron määrän on vastattava yhteisön lainsäädännössä säädettyä raskaan polttoöljyn vähimmäismäärää, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 13. SUOMI - polttoaineena käytettävä maakaasu, - kaikkiin tarkoituksiin käytettävän metaanin ja nestekaasun vapautus valmisteverosta, - dieselpolttoaineen ja lämmitykseen käytettävän kaasuöljyn valmisteveron alentaminen, jos nämä veromäärät ovat direktiivissä 92/82/ETY säädettyjen velvoitteiden ja erityisesti sen 5 artiklassa säädettyjen valmisteverojen vähimmäismäärien mukaiset, - reformuloidun lyijyttömän ja lyijyä sisältävän bensiinin valmisteveron alentaminen, jos nämä veromäärät ovat direktiivissä 92/82/ETY säädettyjen velvoitteiden ja erityisesti sen 3 ja 4 artiklassa säädettyjen valmisteverojen vähimmäismäärien mukaiset, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - huvialusten yksityiskäyttö, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. 14. RUOTSI - biologisesti valmistetun metaanin ja muiden jätekaasujen vapauttaminen valmisteverosta, - dieselpolttoaineen valmisteveron alentaminen ympäristöluokkien mukaan, - lyijyttömän bensiinin eriytetyt valmisteveron määrät erilaisten ympäristöluokkien mukaisesti, jos nämä määrät ovat direktiivissä 92/82/ETY säädettyjen velvoitteiden ja erityisesti sen 4 artiklassa säädettyjen valmisteverojen vähimmäismäärien mukaiset, - teollisiin tarkoituksiin käytettävien kivennäisöljyjen valmisteveron alentaminen, jos nämä veromäärät ovat direktiivissä 92/82/ETY säädettyjen velvoitteiden mukaiset, - teollisiin tarkoituksiin käytettävien kivennäisöljyjen valmisteveron alentaminen soveltamalla sekä yleistä valmisteveroa alempaa veroa että paljon energiaa käyttävien yritysten osalta alennettua valmisteveroa, jos nämä veromäärät ovat direktiivissä 92/82/ETY säädettyjen velvoitteiden mukaiset eivätkä aiheuta kilpailun vääristymistä, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu. 15. YHDISTYNYT KUNINGASKUNTA - moottoripolttoaineena käytettävä nestekaasu, maakaasu ja metaani, - dieselpolttoaineen valmisteveron alentaminen ympäristöä säästävien polttoaineiden käytön edistämiseksi, - lyijyttömän bensiinin eriytetyt valmisteveron määrät erilaisten ympäristöluokitusten mukaisesti, jos nämä eriytetyt määrät ovat direktiivissä 92/82/ETY säädettyjen velvoitteiden mukaiset ja erityisesti sen 4 artiklassa säädettyjen valmisteverojen vähimmäismäärien mukaiset, - julkisen paikallisliikenteen ajoneuvot, - veden ja dieselöljyn emulsion eriytetyt valmisteveron määrät, jos ne ovat direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset, - muu kuin direktiivin 92/81/ETY 8 artiklan 1 kohdan b alakohdassa tarkoitettu ilmailu, - huvialusten yksityiskäyttö, - jäteöljyt, jotka käytetään uudelleen polttoaineena joko välittömästi talteenoton jälkeen tai jäteöljyjen kierrätysprosessin jälkeen ja joiden uusiokäyttö on veronalaista. LIITE II 2 artiklassa tarkoitetut valmisteveron alennukset ja vapautukset valmisteverosta 1. RANSKA - hyötyajoneuvoissa käytettävän dieselpolttoaineen eriytetyt valmisteveron määrät, jos ne ovat direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset. 2. ITALIA - maantieliikenteen harjoittajien käyttämän dieselpolttoaineen valmisteveron alennus, jos verot ovat direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset. 3. ALANKOMAAT - hyötyajoneuvoissa käytettävän dieselpolttoaineen valmisteveron alennus, jos verot ovat direktiivissä 92/82/ETY säädettyjen velvoitteiden ja erityisesti direktiivin 5 artiklassa säädettyjen valmisteverojen vähimmäismäärien mukaiset.